Logo, company name

Description automatically generated

# Ο ΚΟΑ για το θάνατο του Κυριάκου Νεοκλέους

Ο Κυπριακός Οργανισμός Αθλητισμού εκφράζει τα ειλικρινή του συλλυπητήρια στην οικογένεια Νεοκλέους για τον χαμό του πρώην Προέδρου  του ΚΟΑ Κυριάκου Νεοκλέους.  
   
Ο πρώην Πρόεδρος του ΚΟΑ υπηρέτησε τον τόπο με συνέπεια και ανιδιοτέλεια. Ανθρωπιστής και παιδαγωγός που ενέπνευσε και γαλούχησε χιλιάδες νέους με την  προσφορά του στην κυπριακή κοινωνία να είναι καθολικά αποδεκτή.  
  
Ο αείμνηστος Κυριάκος Νεοκλέους διετέλεσε για μια πενταετία Πρόεδρος του ΔΣ ΚΟΑ 1983 – 1988, αφήνοντας το δικό του ξεχωριστό στίγμα στα αθλητικά δρώμενα της Κύπρου. Ταυτόχρονα η προσφορά του στην παιδεία του τόπου μας θεωρείται μέγιστη. Το όνομα Κυριάκος Νεοκλέους είναι συνυφασμένο με τον κυπριακό αθλητισμό και την πατρίδα μας γενικότερα, για αυτό  θα είναι για πάντα στη μνήμη και την καρδιά μας.  
  
Οι σημαίες στα κτήρια  και στις εγκαταστάσεις του Οργανισμού  θα κυματίζουν μεσίστιες, ενώ το ΔΣ ΚΟΑ θα μελετήσει τρόπους για να τιμήσει δεόντως τη μνήμη του Κυριάκου Νεοκλέους. Λόγω των περιοριστικών μέτρων ο ΚΟΑ αδυνατεί να παραστεί την κηδεία του πρώην Προέδρου και θα αποστείλει στεφάνι.